Vakok és Gyengénlátók Közép-Magyarországi Regionális Egyesülete

Tagdíjbefizetési lehetőség az újpesti klubon
2023-11-08 15:00 - 17:00 (Europe/Budapest) | Újpesti Kulturális Központ: Ifjúsági Ház (1042 Budapest, István út 17-19.) I. emelet 117. terem (a terem változhat)
Szeretettel hívunk novemberi klubnapunkra, melynek vendége a VGYKE Ügyfélszolgálata, illetve Varga Brigitta főhadnagy kmb.. Brigi ezúttal is a tőle megszokott élvezetes és informatív előadásmóddal mesél a különféle, ám számunkra mindig tanulságos bűnesetekről, azok megoldásáról – megelőzendő, hogy magunk is áldozattá váljunk. Az Ügyfélszolgálat munkatársai pedig készséggel válaszolnak a VGYKE aktuális pályázatait illető, illetve egyéb, a látássérültséggel kapcsolatos ügyintézéseket érintő kérdésekre.
Felhívjuk tagjaink figyelmét, hogy aki szeretné befizetni a VGYKE 2024-es évi tagdíját, megteheti klubunkon, és nem kell beutaznia ezért a Szugló utcára!
A 2024-es évi tagdíj összege felnőtteknek 3000 Ft, 14 éves kor alatt 600 Ft. Akinek betelik a tagkönyve, mindenképpen jelezze, és hozzon magával igazolványképet is, mert csak így tudjuk megoldani neki a tagkönyvcserét! A tagkönyv ára 500 Ft.
Várjuk minden kedves tagunkat és kísérőiket!

Klubnapunkon a Láthatár Segédeszköz Bolt és az Ügyfélszolgálat munkatársa
2023-11-08 14:00 - 16:00 | Zuglói Civil Ház, Csertő park 12., Budapest, 1144
Lehetséget adunk, hogy helyben megvásárolja a kiszemelt terméket, akár karácsonyi ajándéknak is. Klubnapunkon lehetőség van befizetni a jövő évi tagdíjat is, így megspóroljuk az időpont egyeztetést, telefonálgatást és esetleges várakozást.

Látogatás a Budapest Retro Élményközpontba tárlatvezetéssel
2023-11-08 13:00 - 15:00 | 1051. Budapest, Október 6. u. 4. (Budapest Retro Élményközpont)
A jelenlévők visszautazhatnak az időben a tárgyak és a tárlatvezető segítségével.

Rákosmente novemberi klubeseménye
2023-11-06 14:00 - 16:30 | Rákoshegyi Közösségi Ház, Kép u. 7-9
Ismerkedés az angol tea kultúrával.

Klubnap 2023. november 3
2023-11-03 14:00 - 16:00 | Ferencvárosi Művelődési Központ FMK Budapest Haller u. 27. 1093
Láthatár segédeszköz bemuatótja. A soft laser a mindennapokban

Fehérbot napi rendezvény
2023-10-30 15:00 - 17:00 | Prevenciós Központ 1134. Budapest, Tüzér u. 56-58.
Sok szeretettel hívok minden kedves érdeklődőt a XIII. kerületi Lámpás klub fehérbot napi ünnepségére. Program: Köszöntőt mondanak:
Csiga Gergely alpolgármester
Szalkay Lajos kulturális projektvezető, civil és nemzetközi referens
Fodor Ágnes elnök VGYKE
Fellépőnk:
Kéttamás együttes
A program után a jelenlévőket látjuk vendégül.
A program a XIII. kerületi Önkormányzat támogatásával valósul meg.
Mindenkit nagyon sok szeretettel várok!

Hegyvidék októberi online lámpás klub
2023-10-26 16:00 - 16:30 | https://www.facebook.com/KozossegLampasaiHegyvidek
Az őszi szürke lélek megszínesítése.

2. kerület októberi online lámpás klub
2023-10-26 16:00 - 16:30 | https://www.facebook.com/KozossegLampasaiMasodikKerulet

Tárlatvezetés a Sziklakórházban
2023-10-25 10:45 - 11:45 | Sziklakórház Atombunker Múzeum (1012 Budapest Lovas út 4/c.)
Októberi pesterzsébeti klubprogramunk keretében ellátogatunk a budai Vár alatt található Sziklakórház Atombunker Múzeumba.

Audionarrált színházi előadás megtekintése
2023-10-24 19:00 - 22:00 | Thália Színház, Nagymező utca 22-24., Budapest, 1065
Az előadás címe: Oscar, hossza 120 perc egy szünettel. Színpadbejárás egyeztetés alatt. Audionarrátor: Baksa-Szerecz Zsófi. Az előnarráció a helyszínen.
Jegyek korlátozott számban elérhetők, három fő jelentkezését várjuk a programra. Jegyár: 4.500 Ft/db.

Fehér Bot Napi rendezvény
2023-10-24 14:00 - 16:00 | Kondor Béla Közösségi Ház, Kondor Béla sétány 8., Budapest, 1181, Magyarország
Sok szeretettel meghívjuk Önt és kísérőjét a Vakok és Gyengénlátók Közép- Magyarországi Regionális Egyesületének XVIII. kerületi Lámpás Klubja által szervezett, a Nemzetközi Fehér Bot Napja alkalmából tartandó rendezvényére.

Séta a Budai Várban
2023-10-22 11:00 - 14:00 | Budai Vár, Magyarország
Ha egy kis őszi sétára vágysz, és szeretsz Budapesten barangolni, akkor tarts velünk egy sétára egy rejtett zugos, titkokkal, izgalmas történetekkel és romantikus utcácskákkal övezett helyre, ahol együtt megnézhetjük a Halászbástyát, a Mátyás templomot, vagy a Budai várat.

Unicum múzeum-ház meglátogatása
2023-10-21 11:30 - 13:00 | Budapest Dandár utca 1. 1096
2023. október 21-én meglátogatjuk az Unicum múzeumot. és a lepárlót. Online bejelentkezés is lesz.

Audionarrált színházi előadás megtekintése
2023-10-20 19:00 - 22:00 | Thália Színház, Nagymező utca 22-24., Budapest, 1065
Az előadás címe: Alul semmi, hossza 155 perc egy szünettel. Színpadbejárás nincs. Audionarrátor: Baksa-Szerecz Zsófi. Az előnarráció a helyszínen. Jegyek korlátozott számban elérhetők, három fő jelentkezését várjuk a programra. Jegyár: 4.250 Ft/db.

Táncoljunk együtt!
2023-10-20 11:00 - 12:00 | Liget Táncakadémia – Erzsébetligeti Színház (1165 Budapest, Hunyadvár u. 43/C)
Szeretnéd megtapasztalni a mozgás, ezen belül a néptánc örömét? Jó hírünk van: a Liget Táncakadémia lehetőséget nyújt erre – részt vehetünk egy, külön a látássérültek igényeire szabott próbaórán! Látogatásunkkor rendkívül lelkes, elhivatott emberekkel ismerkedtünk meg tánctanáraink személyében – biztosak vagyunk benne, hogy egy fantasztikus programnak nézünk elébe!
A 2010-ben alapított Liget Táncakadémia jelenleg hét évfolyamon több mint 200 növendékkel büszkélkedhet. A hivatásos, diplomás táncművész-pedagógusokból álló tantestület szakmailag hiteles, nyitott szemléletű elméleti és gyakorlati oktatást biztosít, nagy figyelmet fordítva a hagyományőrzésre, közösségépítésre is. Az évadok végén tartott záróvizsga-előadások a kerület (minden évben egyre komolyabb érdeklődéssel várt) neves eseményei. A Liget Táncakadémia 2020-ban a XVI. kerületi Önkormányzat döntése alapján megkapta a Budapest Főváros XVI. Kerületéért kitüntetést.
Foglalkozásunkat az alapító Karácsonyi Éva, a Táncakadémia vezető táncpedagógusa tartja majd. A részvételhez hozz magaddal váltópólót, jókedvet és egy kényelmes, alacsony sarkú cipőt!
A foglalkozás időtartama előreláthatólag 60 perc.
Találkozó: 9:30-9:45 Örs vezér tere, kürtöskalácsos (M2 kijárat); aztán 10:15-10:25 176E, 276E Hunyadvár utca megálló; illetve a Színház főbejáratánál 10:30-10:35.
Programunk regisztrációköteles. Kérünk benneteket, hogy részvételi szándékotokat feltétlenül jelezzétek elérhetőségein-ken 2023. október 16. 12:00-ig, mert tudnunk kell, hogy hány főre készüljünk! Vakvezető kutya természetesen hozható. Kísérőt viszont csak igen korlátozott mértékben tudunk biztosítani, ezirányú igényeiteket mielőbb jelezzétek!
A VGYKE tagjai mellett természetesen nagy szeretettel várunk bárkit: látássérülteket bármely korosztályban, más fogyatékkal élőket, jól látó társaikat, ismerőseiket, lelkes önkénteseket is!
Programunk további részletei Facebook-eseményünkben olvashatóak (a link Facebook-profil megléte nélkül is megtekinthető):
https://fb.me/e/1fhoitX4Y
Várunk szeretettel!

A Fehérbot Nemzetközi Napja és október egyéb jeles napjai
2023-10-20 10:00 - 12:00 | Budapest III. ker. Csobánka tér 5. Békásmegyeri Közösségi Ház
Klubunk keretében – egyebek mellett – a Fehérbot Nemzetközi napjáról, a fehérbot történetéről és jelentőségéről hallhatnak az érdeklődők.

Kirándulás a Feneketlen tóhoz
2023-10-20 10:00 - 12:00
Kedves Tagok, Kísérők!
Sok szeretettel hívok mindenkit 2023.10.20-án a Narradívákkal közösen szervezett újbudai külsős programunkra, amelyen meglátogatjuk a kerületben lévő Feneketlen tavat. A közös séta audiónarrációval valósul meg.
Találkozó:
Kosztolányi Dezső téri Újbuda-Központ felől érkező (53, 150, 212, 240) buszmegállóban 10ó
A rendezvény ingyenes, de regisztrációhoz kötött,
jelentkezési határidő: október 13. (péntek) 12 ó ig.

Az Erzsébetvárosi Lámpás klub Fehérbot napi ünnepsége
2023-10-19 10:00 - 14:00 | 1077. Budapest, Nagydiófa utca 34. (KlauDió Civil Központ)

A Fehérbot Nemzetközi Napja és október egyéb jeles napjai
2023-10-18 14:00 - 14:30 | A Kispesti Lámpás Klub Facebook-oldalán
Kispesti Lámpás Klub
Online klub, melynek keretében – egyebek mellett – a Fehérbot Nemzetközi napjáról, a fehérbot történetéről és jelentőségéről hallhatnak az érdeklődők.

Fehér bot napi klubünnepség
2023-10-16 15:00 - 16:30 | Napraforgó Család- és Gyermekjóléti Központ 1163 Budapest, Cziráki utca 22. I. emelet klubterem
Világunk, társadalmunk a vizualitásra épül. Egy látássérült életvezetését komolyan befolyásolja, mennyit lát, azt miképp képes használni, milyen támogatásra, segítségre számíthat közvetlen környezetében; mennyire értik apróbb-nagyobb problémáit a „látók”, tudnak-e megfelelően segíteni – illetve ő maga hogyan képes kommunikálni szükségleteit. Egy vakon született gyermeknek a látók világában kell felnőnie és megtanulnia boldogulni; annak pedig, aki élete későbbi szakaszában veszíti el látását, évekbe telik ennek fizikai és pszichés feldolgozása, élete újjáépítése.
Október a látás hónapja, október 15-e pedig a látássérültek nemzetközi napja, melynek célja a vakok és gyengénlátók speciális élethelyzetére való figyelemfelhívás, ezáltal segítve a párbeszédet a társadalom ép tagjaival. Ahogy megalakulásunk óta minden évben, ezúttal is kis ünnepség keretében emléke-zünk meg erről, amelyre szeretettel várunk klubjaink megszokott helyszínén, a megszokott időben!
Fellépőink Horváthné Dunaveczki Leona, aki énekével kápráztat el minket; Pesa Anna Mária verseit pedig Pintér Teréz olvassa fel. Műsorunkat követően szendviccsel, aprósüteménynyel, kötetlen beszélgetéssel várunk!
A VGYKE tagjai mellett természetesen nagy szeretettel várunk bárkit: látássérülteket bármely korosztályban, más fogyatékkal élőket, jól látó társaikat, ismerőseiket, lelkes önkénteseket is!

Fehér bot napi ünnepség
2023-10-13 14:00 - 16:00 | Vigyázó Sándor Műv. Ház, Pesti út 13., Budapest
Fehér bot napi és születésnapi ünnepség a Vigyázó M.H.-ban

Klubnap
2023-10-11 14:00 - 16:00 | Zuglói Civil Ház 1144 Budapest, Csertő park 12.
Fehér bot napi ünnepség és aLámpás klub 10. születésnapja

A Kőbányai Lámpás klub 6. születésnapja
2023-10-09 15:00 - 17:00 | Kőrösi Csoma Sándor Kőbányai Kulturális Központ (1105. Budapest, Szent László tér 7-14)
A jelenlévők együtt ülik meg a kerületben működő klub 6. születésnapját. Emlékeket idéznek fel, jó hangulatbanegyütt töltik a délutánt.

Fehér bot napi ünnepség - klubnappal egybekötve
2023-10-06 14:00 - 16:00 | Ferencvárosi Művelődési Központ Budapest Haller u. 27. 1093
A IX-ik kerület 2023-ban is megrendezi fehér bot napi ünnepségét. Fellépőink lesznek: Balogh Barbara, Szepesi Richárd, Fehér Kinga

Idén előszőr Fehérbot napi Ünnepség Pesterzsébeten
2023-10-05 14:00 - 16:30 | Csili Művelődési Központ “B” épület (1201 Budapest, Baross utca 55.)
Sok szeretettel hívok Mindenkit a pesterzsébeti Lámpás Klub által idén először tartandó Fehérbot napi Ünnepségünkre.
A jó hangulatról gondoskodik Sulyok Péter humorista, valamint a Vakrepülés Színtársulat kápráztat el minket produkciójával.
A program zárásaként egy kis megvendégeléssel készülünk a jelenlévőknek.

Fehér Bot Napi klubdélután
2023-10-04 15:00 - 17:00 | Újpesti Ifjúsági Ház 1042 Budapest, István út 17-19
Kedves klubtagunk, tisztelt érdeklődő!
Az október a Látás hónapja, október 15. pedig a látássérültek nemzetközi napja – A fehér bot napja.
A fehér bot a vakok utcai közlekedésének közismert és elengedhetetlen segédeszköze. A nemzetközi nap célja a közvélemény figyelmének felhívása a vakok és a gyengén látók sajátos helyzetére, keresve a társadalomba való teljesebb beilleszkedésük lehetőségeit.
Ahogy minden évben az idén is tagjainkkal együtt ünnepeljünk a nevezetes napot.
Az idei év mégis más, mint a többi.
Idén a Lámpás Klub 10éves. Mi lehetne jobb alkalom az ünneplésre mint ez a nap…

Rákosmente októberi klubnapja
2023-10-02 14:00 - 16:30
Ismerkedés az új művelődési házzal, információk a rollerekkel kapcsolatban, latin-amerikai dallamok telefonon keresztül

Fehérbot napi ünnepség
2023-10-02 14:00 - 16:00 | 1118 Budapest, Törökugrató utca 9.
Fehér bot napi ünnepség
Köszöntöt mond Fodor Ágnes a VGYKE Elnöke
Fellépők:
Horváthné Dunaveczki Leona ének
Helle Maximilian digitális zongora
A rendezvény ingyenes, de regisztrációhoz kötött,
jelentkezési határidő: szeptember 25. (hétfő) 12 ó ig.
Jelentkezni az alábbi elérhetőségeken lehet:
A rendezvény támogatója: Budapest Főváros XI. kerület Újbuda Önkormányzata
Mindenkit várok sok szeretettel:

Idősek Világnapi program (külsős program)
2023-10-02 10:00 - 12:00 | Stefánia Palota- Honvéd Kulturális Központ 1143 Budapest, Stefánia út 34-36.
Házasságról szó sem lehet vígjáték két részben

Látogatás a Vasúttörténeti parkban
2023-09-30 10:00 - 14:00 | 1142. Budapest, Tatai út 95.
A jelenlévők megismerhetik a Parkban található különleges vasutakat, kipróbálhatják a hajtányozást, fordítókorongozást.
